laion/Wikipedia-Exotic huggingface dataset:
יחסי הודו–מולדובה

יחסי הודו–מולדובה הם היחסים הדו-צדדיים בין הרפובליקה של הודו ורפובליקת מולדובה. הודו הכירה במולדובה ב-28 בדצמבר 1991 ובשנה שלאחר מכן, שתי המדינות כוננו יחסים. שתי המדינות נקטו בצעדים להעמקת היחסים, שעדיין נשמרים ברמה צנועה. שתי המדינות תומכות זו בזו בפלטפורמות בינלאומיות רבות כמו האו"ם באמצעות מנגנון תמיכה הדדי. בשנת 2015 בירך נשיא הודו פרנב מוקהרג'י את מולדובה ליום הלאומי של מולדובה ב-27 באוגוסט. הסחר הדו-צדדי בין הודו למולדובה היה צנוע למדי. במהלך 2012–2013 המסחר הדו-צדדי הסתכם ב-9.63 מיליון דולר (יצוא 8.94 מיליון דולר, יבוא 0.69 מיליון דולר). במהלך השנים 2011–2012 צמח הסחר הדו-צדדי לשמונה מיליון דולר (הייצוא של הודו עמד על 7.5 מיליון דולר והיבוא עמד על 0.5 מיליון דולר). הודו הלוותה למולדובה למעלה מחמישה מיליון רופי לפיתוח כלכלתה. הודו מיוצגת במולדובה באמצעות שגרירותה בבוקרשט, רומניה. מולדובה מחזיקה בהודו קונסוליית כבוד בניו דלהי וקונסוליה במומבאי. מדיה וקבצים בנושא יחסי הודו–מולדובה בוויקישיתוף "President of India's message on the eve of National Day of Moldova". (48.9 KB) "India–Moldova relations" (PDF).
מות סארדאנאפאלוס

מות סארדאנאפאלוס (בצרפתית: La Mort de Sardanapale) הוא ציור של הצייר אז'ן דלקרואה משנת 1827. הציור מבוסס על אחד משיריו של לורד ביירון, מהתנועה הרומנטית, תנועה שצמחה בשלהי המאה השמונה עשרה ורווחה עד מחציתה של המאה התשע עשרה. הדרך המקובלת להגדיר את הרומנטיקה היא על דרך השלילה: התנועה מהווה את הריאקציה להלך הרוח ששלט בכיפה הפוליטית, האינטלקטואלית והאמנותית – עידן הנאורות. השיר מתאר את הסיפור על המלך האשורי סארדאנאפאלוס, שהעלה את ארמונו בלהבות, באקט של טירוף, בעת שעירו נינוה הייתה תחת מצור, ושהורה להרוג ולהרוס הכל. גישתו הייתה שאם יהרגו אותו אז הוא ייקח את כולם עמו. הסצנה החזקה במישור הראשון שמופיעה בה האישה העירומה שעומדים לשסף את גרונה מעמידה את הצופה בהלם. המלך, עומד במישור האחורי ומסתכל על האירוע נראה כאילו נמצא במקום שונה, אינדיבידואלי, ייחודי משאר הקבוצה. הציור שופע סצינות אלימות, מיניות ומוחצנת. הקצינים שוחטים בסכין את נשי ההרמון העירומות על רקע העיר הבוערת בעשן סמיך. הצבעים בציור עזים, בעוד האדום הוא הדומיננטי שביניהם. הציור נמצא כיום במוזיאון הלובר שבפריז, והעתק שצייר האמן בשנת 1844 נמצא במוזיאון פילדלפיה לאמנות.
טלפון חוגה

טלפון חוגה הוא סוג של טלפון אשר מסוגל באמצעות סיבוב החוגה, לשלוח למרכזייה אותות חשמליים המתאימים למספר טלפון שחויג. על החוגה ישנם 10 חורים, ומתחת לכל חור רשומות הספרות 1 עד 9 ולאחריהן הספרה 0. לביצוע שיחת טלפון, צריך להכניס את האצבע לחור של הספרה שרוצים לחייג, ולסובב את החוגה בכיוון השעון עד שהאצבע נעצרה במעצור המתכת, ואז לשחרר את החוגה עד לחזרתה למיקומה המקורי. הפטנט הראשון לטלפון חוגה הוגש על ידי הממציא האמריקני אלמון סטראוג'ר ב-21 בדצמבר 1891, והרישום של הפטנט הושלם ב-29 בנובמבר 1892. הגרסה המודרנית של טלפון החוגה עם החורים לאצבעות בלוח החיוג נכנסה לשווקים במהלך 1904, אך השימוש בה החל בארצות הברית רק בשנת 1919. במהלך הרבע האחרון של המאה ה-20 הוחלף טלפון החוגה בהדרגה בטלפונים נייחים בהם לוחצים על כפתורים על מנת לחייג מספרים - מודל שהוצג לראשונה לציבור ביריד העולמי של 1962 בסיאטל (אנ'). טלפון חוגה אירופאי משנת 1910 טלפון חוגה של אריקסון משנת 1931 ללא כיתוב כולשהי על החוגה - מה שהיה אופייני לטלפוני החוגה האירופיים. טלפון חוגה מניו זילנד אשה מחייגת בטלפון חוגה במשרד בישראל, 1964 מדיה וקבצים בנושא טלפון חוגה בוויקישיתוף When Dials Were Round and Clicks Were Plentiful, web.archive.org, ‏2011-07-07 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
הלן הרון טאפט

הלן הרון "נלי" טאפט (באנגלית: Helen Herron "Nellie" Taft‏; 2 ביוני 1861 – 22 במאי 1943) הייתה אשת נשיא ארצות הברית ויליאם הווארד טאפט והגברת הראשונה של ארצות הברית בין השנים 1909–1913. הלן הייתה בתם הרביעית של הארייט קולינס (Harriet Collins) וג'ון וו. הרון (John W. Herron). הלן נולדה בסינסינטי שבמדינת אוהיו והתחנכה בבתי ספר פרטיים בעיר. הלן פגשה את ויליאם טאפט במסיבה בגיל 18, הם התחברו מיד, וזמן קצר מאוחר יותר התאהבו. בני הזוג נישאו בשנת 1886. הלן תמכה בקריירה הפוליטית של בעלה, עת התקדם מתפקיד שופט מדינתי לתפקיד התובע הכללי של ארצות הברית ומאוחר יותר בהיותו שופט מחוזי פדרלי. בשנת 1900, עת מונה טאפט למושל הפיליפינים עברו לשם הלן ושלושת ילדיהם (רוברט, הלן, וצ'ארלס פלפס) יחד עם בעלה. הלן נסעה עם בעלה ברחבי העולם בעת כהונתו כמזכיר המלחמה בשנת 1904. בהיותה הגברת הראשונה גילתה הלן עניין רב בפוליטיקה, אולם חודשיים לאחר כניסת בעלה לתפקידו היא עברה שבץ מוחי. בתה, הלן טאפט מאנינג עזבה את המכללה בה למדה ועברה לוושינגטון למלא את תפקיד הגברת הראשונה, אולם היא שבה למלא את תפקידה. מורשתה של הלן הרון טאפט בוושינגטון הבירה נמשכת עד עצם היום הזה, ומיוצגת בכל אביב עם פריחת עצי הדובדבן היפניים העוטפים את אגן הגאות של הבירה. התוצאה היא הקמפיין של גברת טאפט בשנת 1909 לנטיעת אלפי עצים צעירים פורחים שזכרה משנותיה באסיה בזמן שבעלה היה מושל הפיליפינים. ומבקרים במוזיאונים בסמית'סוניאן רואים את השפעתה של גברת טאפט באוסף המדהים של שמלות ההשבעה של הגברות הראשונות, אוסף שהחל עם גברת טאפט. לאחר סיום כהונתו המשיכו בני הזוג להתגורר בבירה. הלן נפטרה בביתה ב-22 במאי 1943. מדיה וקבצים בנושא הלן הרון טאפט בוויקישיתוף ביוגרפיה באתר הבית הלבן. ביוגרפיה באתר הספרייה של הגברות הראשונות הלן הרון טאפט, באתר "Find a Grave" (באנגלית) הלן הרון טאפט, באתר אנציקלופדיה בריטניקה (באנגלית) HELEN TAFT, MILLER CENTER
אשר אנג'ל

אשר דב אנג'ל (באנגלית: Asher Dov Angel נולד ב־6 בספטמבר 2002) הוא שחקן אמריקאי ממוצא יהודי. התפרסם בזכות תפקידו כג'ונה בק בסדרת הטלוויזיה "אנדי" של ערוץ דיסני ותפקידו כבילי בטסון בסרט גיבורי-העל "שהאזאם!". אנג'ל נולד בפיניקס, אריזונה, והתגורר בפרדייז וואלי שבאריזונה. הוריו הם ג'ודי וקוקו אנג'ל, והוא הבכור מבין שלושה אחים, עם אח ואחות. אנג'ל הוא יהודי. הוא שר ומנגן בגיטרה. בגיל 5 הופיע אנג'ל בסרט "ג'ולין" משנת 2008. אנג'ל החל את הקריירה שלו בהופעות רבות בתיאטרון. בגיל 7 תיאטרון דזרט סטייג' ערך אודישנים למחזמר "אוליבר!" ובאישור הוריו, אנג'ל נבחן וזכה לתפקיד בהפקה. אמו הבטיחה שתיקח אותו ללוס אנג'לס אם הוא "ישקיע בעבודה ויעשה 30 הופעות [מקומיות], והוא אכן שיחק בהצגות מרובות בהן, "בת הים הקטנה", "סוסיקלי", "מרי פופינס" ואל תוך היער. אמו קיימה את הבטחתה, ואנג'ל נסע ללוס אנג'לס, שם, בגיל 12, נבחן וזכה בתפקיד של ג'ונה בק בסדרת הטלוויזיה "אנדי" בערוץ דיסני. משפחתו עברה ליוטה כדי להיות קרוב לצילומי הסדרה. באפריל 2019 שיחק אנג'ל את התפקיד הראשי של "בילי בטסון", לצד זאקרי לוי, בעיבוד הקולנועי של "שהאזאם" בהפקת DC קומיקס. אנג'ל הוציא את סינגל הבכורה שלו "One Thought Away", בהשתתפות הראפר ויז קאליפה, ב־6 ביוני 2019. ב-29 בספטמבר 2023 יצא לאור הסרט "On Fire" בכיכובו. מדיה וקבצים בנושא אשר אנג'ל בוויקישיתוף אתר האינטרנט הרשמי של אשר אנג'ל (באנגלית) אשר אנג'ל, ברשת החברתית פייסבוק אשר אנג'ל, ברשת החברתית אקס (טוויטר) אשר אנג'ל, ברשת החברתית אינסטגרם אשר אנג'ל, ברשת החברתית טיקטוק אשר אנג'ל, סרטונים בערוץ היוטיוב אשר אנג'ל, במסד הנתונים הקולנועיים IMDb (באנגלית) אשר אנג'ל, באתר Rotten Tomatoes (באנגלית) אשר אנג'ל, באתר Metacritic (באנגלית) אשר אנג'ל, באתר ספוטיפיי אשר אנג'ל, באתר AllMusic (באנגלית) אשר אנג'ל, באתר MusicBrainz (באנגלית) אשר אנג'ל, באתר Discogs (באנגלית) אשר אנג'ל, באתר Genius Iwasaki, Scott (1 באוגוסט 2017). "Actor Asher Angel enjoys his work on 'Andi Mack'". ParkRecord.com. אורכב מ-המקור ב-2 באוגוסט 2017. נבדק ב-26 במרץ 2019. {{cite web}}: (עזרה) Blomquist, Mala (28 במרץ 2017). "Asher Angel: Following His Dream from Desert Stages to Disney". AZ Jewish Life. נבדק ב-6 באפריל 2018. {{cite web}}: (עזרה) Davoe, Noelle (10 באוקטובר 2017). "Asher Angel Will Melt Your Heart With His Angelic Voice Covering the "Andi Mack" Theme Song". Seventeen. New York City: Hearst Communications. נבדק ב-11 באפריל 2018. {{cite web}}: (עזרה) "Asher Angel Talks Andi Mack and Airheads". BSCkids. 1 באפריל 2017. נבדק ב-29 במרץ 2019. {{cite web}}: (עזרה) "EXCLUSIVE COVER STORY: Asher Dov Angel". YSBnow. 22 באוקטובר 2017. נבדק ב-26 במרץ 2019. {{cite web}}: (עזרה) "Asher Angel Reveals New Music Video for Debut Single 'One Thought Away' Ft. Wiz Khalifa". Ventsmagazine.com. נבדק ב-2020-02-10. Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Mitchell, Bea (19 בספטמבר 2017). "Superhero movie Shazam! to start filming in early 2018". Digital Spy (באנגלית). London, England: Hearst Magazines UK. נבדק ב-20 בספטמבר 2017. {{cite news}}: (עזרה) Sandberg, David F. (29 בינואר 2018). "Let's go!⚡️". נבדק ב-5 בפברואר 2018. {{cite web}}: (עזרה)
חה שיאנגג'יאן

הרפובליקה העממית של סין זהו שם סיני; שם המשפחה הוא חה. חֶה שְיַאנְגְגִ'יַאן (בסינית: 何享健, נולד ב-5 באוקטובר 1942) הוא מיליארדר סיני, מייסד שותף של מידאה, אחת מיצרניות המכשור הגדולות בסין. בינואר 2021 הוערך הונו במעל 42 מיליארד דולר. בשנת 1968, הוביל חה קבוצה של 23 מתושבי העיר בייג'יאו שבמרכז גואנגדונג, לייסוד חברה לייצור מכסים, שלימים הפכה לענקית מידאה. הוא פרש מתפעול מידאה בשנת 2012. ביוני 2020, פושעים ניסו לחטוף אותו, ופרצו לווילה שלו בפושאן. בנו, חה ג'יאנפנג הצליח להימלט והודיע למשטרה שהצילה אותו, חמישה חשודים נעצרו על ידי המשטרה המקומית. הוא נשוי ואב לשלושה ילדים ומתגורר בפושאן בכפר הגולף הבינלאומי ג'ונלן, שכונת וילות שפותחה על ידי קבוצת מידאה נדל"ן שבבעלותו. הפרופיל של חה שיאנגג'יאן באתר פורבס "Hurun Report Global Rich List 2014". Hurun Report. בפברואר 2014. אורכב מ-המקור ב-11 באוגוסט 2016. נבדק ב-13 ביולי 2012. {{cite news}}: (עזרה) Stevenson, Alexandra; Li, Cao (15 ביוני 2020). "Intruders Try to Kidnap a Chinese Appliance Tycoon". {{cite web}}: (עזרה) Allen, Kerry (15 ביוני 2020). "He Xiangjian: China arrests five after attempt to kidnap billionaire". BBC News. נבדק ב-15 ביוני 2020. {{cite news}}: (עזרה) ערך זה הוא קצרמר בנושא סינים. אתם מוזמנים לתרום לוויקיפדיה ולהרחיב אותו.
כיצד לרצוח את אשתך

כיצד לרצוח את אשתך (באנגלית: How to Murder Your Wife) הוא סרט קולנוע אמריקאי מסוגת קומדיה שחורה משנת 1965, עם ג'ק למון, טרי תומאס, וירנה ליסי (אנ') וקלייר טרבור בתפקידים הראשיים. סטנלי פורד (ג'ק למון) הוא רווק בן 37 שגר בדירה מהודרת במנהטן עם עוזרו/משרתו הנאמן, צ'ארלס (טרי תומאס). צ'ארלס דואג לכל מחסורו מביגוד מתאים עד להתאמה מדויקת של טמפרטורת המים במקלחת. סטנלי הוא צייר קומיקס מצליח בעיתונים רבים. גיבור סדרת הקומיקס שלו הוא הסוכן החשאי באש ברניגאן. סטנלי מתעקש שעלילות ברניגאן לא יכללו פעולות שהוא עצמו לא עשה, וכדי להבטיח זאת הוא מגלם את סיפורו של ברניגאן עם מספר ניצבים, בעוד צ'ארלס מצלם אותם. סטנלי יוצר את הקומיקס בעזרת הצילומים, שמשמשים כחומר גלם. סטנלי מרגיש נוח ברווקותו ולא מעוניין להתחתן, למרות הפצרותיו של עורך דינו, הרולד למפסון (אדי מאירוף). הוא מוזמן למסיבה עם ידידיו כשמוכנסת לשם עוגה ממנה יוצאת בחורה יפהפייה (וירנה ליסי). סטנלי השתוי מציע לה נישואים. היא מסכימה, ואחד המשתתפים השתויים, שהוא עורך דין, משיא אותם. בבוקר קם סטנלי הלום בביתו ומתחיל לעכל את העובדה שהוא נשוי ואשתו מדברת רק איטלקית. צ'ארלס מודיע לסטנלי שהוא מסתלק, היות שבחוזה שלו כתוב שהוא עובד רק אצל רווק. סטנלי לוקח את אשתו להרולד, בתקווה שיסדר להתגרש, אבל הרולד אומר שזה לא כל כך פשוט. בינתיים, אשתו של הרולד, עדנה (קלייר טרבור), דוברת איטלקית ומתיידדת איתה. סטנלי משנה את הקומיקס שלו מסיפורו של הסוכן האמיץ ברניגאן, לקומדיה "הברנינגאנים", שבה הוא מתאר את חייהם כזוג נשוי. הסדרה מצליחה יותר מקודמתה. אשתו מלעיטה אותו בפסטות והוא משמין. היא מטפחת את עצמה באופן מוגזם, ובעצתה של עדנה היא פורצת לספא במועדון הכושר כדי לראות אם הוא אכן שם ולא בוגד בה. עקב זה מסולק סטנלי מהמקום המיועד לגברים בלבד. סטנלי רוצה להפסיק את סדרת הקומיקס על ידי רצח של הדמות של אשתו. הוא מתכנן את ה"רצח" בעזרת בובה בגודל של אמיתי כשצ'ארלס מצלם אותו. בתחילה הוא מכניס סם שינה לכוס של אשתו והיא נרדמת. סטנלי "חונק" את הבובה ומטיל אותה לתוך מערבל בטון. הוא נרדם ליד שולחן העריכה ואשתו מתעוררת, רואה את הציורים ומבינה את כוונותיו. היא מניחה את טבעת הנישואים ובורחת לאמה באיטליה. הקוראים משוכנעים שזה קרה באמת, וסטנלי לא מסוגל להשיב להיכן נעלמה אשתו. הוא מובא למשפט ומואשם ברצח. הוא מפטר את הרולד ומקבל רשות להגן על עצמו בטענה של "רצח מוצדק", בגלל השתלטות הנשים על חיי הגברים. הוא משכנע בכך את המושבעים והקהל ומזוכה לקול תשואות הגברים. כשהוא חוזר הביתה הוא רואה שם את אשתו מפוייסת ומחייכת. היא חזרה מאיטליה עם אמה. צ'ארלס אומר לו כי כעת הוא יוכל לרצוח אותה באמת כי אין להעמיד נאשם פעם שנייה על אותה אשמה. סטנלי מרגיש כי הוא מאוהב כעת באשתו ועונד את הטבעת על אצבעה. צ'ארלס מתבונן באמה ומתאהב בה, גם לה יש רווח בין השיניים הקדמיות. ג'ק למון זכה בפרס Golden Laurel והיה מועמד לפרס באפט"א לשחקן הזר הטוב ביותר. קלייר טרבור הייתה מועמדת לפרס Golden Laurel לשחקנית משנה. "כיצד לרצוח את אשתך", במסד הנתונים הקולנועיים IMDb (באנגלית) "כיצד לרצוח את אשתך", באתר נטפליקס "כיצד לרצוח את אשתך", באתר AllMovie (באנגלית) "כיצד לרצוח את אשתך", באתר Rotten Tomatoes (באנגלית) "כיצד לרצוח את אשתך", במסד הנתונים הקולנועיים KinoPoisk (ברוסית) קדימון לכיצד לרצוח את אשתך, באתר יוטיוב כיצד לרצוח את אשתך, באתר TCM
באנד

באנד (בהונגרית: Bánd) הוא כפר על גדות אגם בלטון במחוז וספרם שבמרכז הונגריה. על פי ממצאים ארכאולוגיים, הכפר היה מיושב עוד בתקופת האימפריה הרומית. בתחילת במאה ה-15 הכפר נהרס ונבנה שוב בתחילת המאה ה-16. מדיה וקבצים בנושא באנד בוויקישיתוף אתר האינטרנט הרשמי של באנד נתוני הכפר באתר הלמ"ס ההונגרי ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ברנג

ברנג (בהונגרית: Barnag) הוא כפר על גדות אגם בלטון במחוז וספרם שבמרכז הונגריה. הכפר הוקם בשנת 1947 על ידי חיבור של שני הכפרים מגיארברנג (ברנג ההונגרית) ונמטברנג (ברנג הגרמנית). כמו יישובים רבים באירופה גם בברנג מספר התושבים נמצא בירידה. כך, בשנת 1990 חיו בכפר 174 תושבים, ובשנת 2020 125 תושבים. בכפרים שהתאחדו לברנג חיו יהודים בתקופות זמן שונות. יהודי ברנג ההונגרית (מגיארברנג) יהודי ברנג הגרמנית (נמטברנג) מדיה וקבצים בנושא ברנג בוויקישיתוף נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אלוטונוס פלאי

אלוטונוס פלאי (שם מדעי: Allothunnus fallai) הוא מין של דג טונה יחיד בסוג Allothunnus ממשפחת הקולייסיים החי באוקיינוסים הפתוחים לאורך הגלובוס בין קוי הרוחב 20 דרום עד לקו רוחב 50 דרום, לרוב במים טרופיים עד ממוזגים. פרטים ידועים שוחים לאורך חופי אוסטרליה, ניו זילנד ודרום אפריקה. זהו דג מהשבט טונה, הכולל מינים גדולים כמו טונה כחולת-סנפיר אטלנטית, אך הוא רזה ממרבית הטונות ומגיע רק לאורך של 1 מטר ולמשקל 15 קילוגרם בממוצע. בצבעו הוא כחול מלמעלה ובעל בטן בהירה עם צידיים אפורים וסנפירים צהובים והוא בעל סנפיר גבי ישר וגבוה, סנפיים אנאליים קטנים וזקורים מסביב לזנבו וזנב רחב ומחודד. המראה שלו מזכיר מעט את האלבקור, אף שהוא קטן בהרבה ובעל גוף זרים יותר. דג זה הוא נווד מתמיד לאורך האוקיינוס ולעיתים הוא מתקבץ לקבוצה גדולה המחפשת טרף של דגים אחרים כמו דגי טרכון ודיונונים שאותם הוא צד בתאוצה מהירה. דג זה אינו מהווה דג מאכל מסחרי בשל כמות השמנים הרבים בבשרו, אף שהבשר עצמו טעים. לעיתים הוא נידוג ונארז בשימורים. הוא גם נתפס לעיתים כשלל לוואי של דייגים. מדיה וקבצים בנושא אלוטונוס פלאי בוויקישיתוף אלוטונוס פלאי, באתר ITIS (באנגלית) אלוטונוס פלאי, באתר NCBI (באנגלית) אלוטונוס פלאי, באתר Animal Diversity Web (באנגלית) אלוטונוס פלאי, באתר FishBase (באנגלית) אלוטונוס פלאי, באתר GBIF (באנגלית) אלוטונוס פלאי באתר הרשימה האדומה של IUCN
מורביליווירוס

מורביליווירוס (Morbillivirus) הוא נגיף ממשפחת Paramyxoviridae, מהסדר Mononegavirales. בני אדם, כלבים, חתולים, בקר, כלבי ים ולווייתנאים משמשים כמארחים טבעיים של הנגיף. סוג זה כולל שבעה מינים. מחלות בבני אדם הקשורות לנגיפים המסווגים בסוג זה כוללות חצבת, עם חום ופריחה. אצל בעלי חיים עלול הנגיף לגרום לזיהום חריף בדרכי הנשימה. מורביליוויריונים עטופים, עם גיאומטרה כדורית. קוטרם נע סביב 150 ננומטר. הגנום הוא ליניארי, באורך של 15–16 קילו-בתים. הגנום מקודד לשמונה חלבונים. השכפול הנגיפי הוא ציטופלזמי. הכניסה לתא המארח מושגת על ידי הצמדת נגיף לתא המארח. השכפול מתנהג על פי מודל שכפול נגיף ה-RNA שלילי. השעתוק מתבצע על ידי נגיף RNA שלילי-גדילי, באמצעות "גמגום פולימראז" (polymerase stuttering), באמצעות עריכת RNA בשעתוק משותף. התרגום מתבצע על ידי סריקה דולפת. הנגיף יוצא מהתא המארח באמצעות הנצה. בני אדם, בקר, כלבים, וחתולים משמשים כמארחים הטבעיים. דרכי ההעברה הן נשימתיים. מדיה וקבצים בנושא מורביליווירוס בוויקישיתוף ICTV Report: Paramyxoviridae Viralzone: Morbillivirus Virus Pathogen Database and Analysis Resource (ViPR): Paramyxoviridae(הקישור אינו פעיל) מורביליווירוס, באתר אנציקלופדיה בריטניקה (באנגלית) מורביליווירוס, באתר NCBI (באנגלית) מורביליווירוס, באתר האנציקלופדיה של החיים (באנגלית) מורביליווירוס, באתר GBIF (באנגלית) Rima, B; Balkema-Buschmann, A; Dundon, WG; Duprex, P; Easton, A; Fouchier, R; Kurath, G; Lamb, R; Lee, B (בדצמבר 2019). "ICTV Virus Taxonomy Profile: Paramyxoviridae". The Journal of General Virology. 100 (12): 1593–1594. doi:10.1099/jgv.0.001328. PMID 31609197free {{cite journal}}: (עזרה)תחזוקה - ציטוט: postscript (link) "ICTV Report Paramyxoviridae". "Viral Zone". ExPASy. נבדק ב-13 באוגוסט 2015. {{cite web}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בובת מפצח אגוזים

בובות מפצחי אגוזים הן מפצחי אגוזים מעץ המגולפים בצורת בובה של חייל, אביר, מלך או בני אדם בעלי תפקידים דומים. במסורת הגרמנית, הבובות הן סמל של מזל טוב ולעיתים אף מרתיעות את הרוחות הרעות, עד המחצית הראשונה של המאה ה-20 מרבית הבובות יכלו באמת לפצח אגוזים, אך עם הזמן הבובות הפכו לקישוט ותו לא ובמאה ה-21 כבר כמעט לא מייצרות בובות שאכן יכולות לפתח אגוזים. מקור ייצור הבובות היה בגרמניה שבסוף המאה ה-17 והיו לעיתים קרובות מתנה לחג המולד, רק לקראת המאה ה-19 החלו הבובות לתפוס תאוצה במדינות אירופה הסמוכות ובמהרה החלו מפעלים לייצר כמויות גדולות של בובות. הבובות החלו להיות פופולריות מחוץ לאירופה לאחר מלחמת העולם השנייה, כאשר חיילים אמריקאים רבים שהוצבו בגרמניה חזרו הביתה לארצות הברית עם מפצחי אגוזים גרמניים כמזכרות מאזורי הלחימה, הפופולריות של המוצר החלה להתגבר עם פרסום היצירה הרוסית, מפצח האגוזים שנכתב על בסיס היצירה הגרמנית, מפצח האגוזים ומלך העכברים. היצירות הציגו דמות ראשית שהיא חייל -מפצח אגוזים. היצירה הגיעה לארצות הברית רק לקראת המאה ה-20 אך במהרה הפכה ליצירה שמזוהה עם החג ואף הפכה לאייקון עונתי ברחבי העולם המערבי. כיום מיוצרים בובות מפצח אגוזים כחלק מסדרות צעצועי עץ רבים שמיוצרים בגרמניה וזאת על מנת לעמוד בדרישותיהם של האספנים הרבים שגרים בארצות הברית. מדיה וקבצים בנושא בובת מפצח אגוזים בוויקישיתוף "The Story of The Nutcracker". germusa/custom. נבדק ב-15 בדצמבר 2016. {{cite web}}: (עזרה) Albright, Mary Beth (2014-12-08). "Why Fancy Nutcrackers Don't Actually Crack Nuts". National Geographic. נבדק ב-2016-07-24. "NM The History of Nutcrackers ~ Leavenworth Nutcracker Museum". www.nutcrackermuseum.com. נבדק ב-2016-07-24. ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
קישוטי חג המולד

קישוטים לחג המולד הם קישוטים (שעשויים במרבית המקרים מפלסטיק, זכוכית מנופחת, פוליסטירן או קרמיקה) שנתלים בדרך כלל על עץ חג מולד. קישוטי חג המולד מיוצרים בצורות שונה, החל מכדור זכוכית פשוט עד עיצובים אמנותיים מיוחדים. בובת סנטה קלאוס הוא בובה נפוצה, יחד איתה גם מקלות סבא, אנשי שלג, מלאכים ופתיתי שלג הם גם קישוטים פופולרים. עצי חג מולד המעוטרים הראשונים עוטרו בתפוחים, מקלות סבא לבנים וכדורי זכוכית בצורות כוכבים, לבבות ופרחים, כדורי הזכוכית הראשונים ששימשו כקישוט לחג המולד יוצרו במאה ה-17 על ידי גרמני בשם הנס גריינר, גריינר ייצר חרוזי זכוכית אותם היה ניתן לתלות על עצי חג המולד. בערב חג המולד של 1832, המלכה ויקטוריה כתבה ביומנה על שמחתה מכך שיש למשפחתה עץ חג מולד עם קישוטים שהונחו סביבו. לאחר מלחמת העולם השנייה, ממשלת מזרח גרמניה הפכה את מרבית מפעלי הזכוכית של חברת קישוטי חג מולד ששכנה בעיר "לושה" (אנ'), המפעלים הולאמו והיו בבעלות גופי ממשל ובשל כך צומצם הייצור של הקישוטים, רק לאחר שנפלה חומת ברלין, מרבית החברות הוקמו מחדש כחברות פרטיות. בשנת 1996 פורסם כי ייצר ענף קישוטי המולד מגלגל סכומי עתק והרוויחו כ-2.4 מיליארד דולר במכירות שנתיות, גידול של 25% לעומת השנה הקודמת. מומחים בתעשיית הקישוטים העריכו כי יותר מ-22 מיליון ממשקי הבית בארצות הברית אספו וקנו קישוטי חג מולד. מדיה וקבצים בנושא קישוטי חג המולד בוויקישיתוף Robinson, Ruth (12 בדצמבר 1982). "DATED ORNAMENTS ON COLLECTORS' LIST". New York Times (באנגלית). נבדק ב-15 בספטמבר 2018. {{cite news}}: (עזרה) The girlhood of Queen Victoria: a selection from Her Majesty's diaries. p.61. Longmans, Green & co., 1912. University of Wisconsin Jones, John Philip (1999). "The Case for Collectible Brands by Jan S. Slater". How to use advertising to build strong brands (באנגלית). SAGE. p. 259. ISBN 9781452231396. OCLC 894769418. ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אמאורוביים

אמאורוביים (שם מדעי: Amaurobiidae) היא משפחת עכבישאים בני הקבוצה ארנומורפיה בעלת תפוצה גלובלית (למעט במרבית אפריקה ובאזורי הקטבים), כשרבים מהם חיים באוסטרליה וניו זילנד במגוון סביבות חיות. המשפחה מכילה 49 סוגים שונים. משפחה זו קרובה למשפחת המשפכניים ולמשפחה Desidae והיא הוגדרה ב-1870 בידי החוקר השוודי טמרלן טורל (אנ'). מינים אלה קטנים יחסית ובעלי עיניים גדולות כשחלקם פעילי לילה מובהקים. רגליהם ארוכות ורחבות וצבעם חום כהה עד שחור ולעיתים הם בעלי גב מנוקד. הם מייצרי קורים רחבים ומפותלים צמודים למשטחים כמו סלעים או קירות והם לא מאוד ארסיים, אם כי ינשכו אנשים בתגובה לאיום, מה שיכול לגרום לנפיחות מקומית. Altellopsis Amaurobius - בו Amaurobius ferox Anisacate Arctobius Auhunga Auximella Callevopsis Callobius Cavernocymbium Chresiona Chumma Cybaeopsis Dardurus Daviesa Emmenomma Hicanodon Himalmartensus Livius Macrobunus Malenella Maloides Muritaia Naevius Neoporteria Neuquenia Obatala Otira Ovtchinnikovia Oztira Parazanomys Pimus Pseudauximus Retiro Rhoicinaria Rubrius Storenosoma Taira Tasmabrochus Tasmarubrius Teeatta Tugana Tymbira Urepus Virgilus Wabarra Waitetola Yacolla Yupanquia Zanomys מדיה וקבצים בנושא אמאורוביים בוויקישיתוף אמאורוביים, באתר ITIS (באנגלית) אמאורוביים, באתר NCBI (באנגלית) אמאורוביים, באתר Animal Diversity Web (באנגלית) אמאורוביים, באתר האנציקלופדיה של החיים (באנגלית) אמאורוביים, באתר GBIF (באנגלית)
דיבוקים (מיני-סדרה)

דיבוקים (באנגלית: Possessions) היא מיני-סדרה ישראלית-צרפתית מסוגת דרמת-מתח פסיכולוגית על-טבעית, שנוצרה על ידי היוצר והתסריטאי שחר מגן, שכתב את התסריט יחד עם התסריטאית הצרפתית ואלרי זאנתי; והופקה עבור "Yes" בשיתוף פעולה עם הערוץ הצרפתי "CANAL+". מיני-הסדרה כוללת 6 פרקים, והיא עלתה לשידור ב-2 בדצמבר 2020. בצרפת, הסדרה עלתה לשידור ב-2 בנובמבר 2020. במהלכה של חתונה בין ערן, יליד הארץ, לבין נטלי, עולה חדשה מצרפת, ערן נמצא דקור בזמן שהסכין נמצא בידי כלתו הטרייה, נטלי. קארים, פקיד מהקונסוליה הצרפתית, שנקרא לסייע לנאשמת ולמשפחתה, מוצא את עצמו נקשר באופן אובססיבי למקרה. במקביל, נטלי טוענת בפני אסתי ורפי, חוקרי המשטרה הישראלים שמתמנים לחקור את המקרה, שהיא חפה מפשע על אף שהיא אינה זוכרת את הרגע עצמו; למרות שבתחילה פתרון המקרה נראה ברור ויש רק אשמה אחת שמחזיקה את כלי הרצח מול עשרות אנשים, עם התקדמות החקירה, מספר החשודים הולך ונערם, ומעל לכל סימני השאלה שסובבים את המקרה, מרחף סיפור משפחתי ישן אודות דיבוקים וחתונות. נועה קולר – אסתי, חוקרת משטרה ושותפתו של רפי, שמתמנה לפתור את מקרה הרצח. צחי גראד – רפי, חוקר משטרה ושותפה של אסתי, שמתמנה לפתור את מקרה הרצח. נדיה טרסקוביץ' – נטלי, עולה חדשה מצרפת וכלה טרייה, שנחשדת ברצח חתנה. אימרי ביטון – ערן, חתנה של נטלי, שרציחתו פותחת את העלילה ראדה קטב – קארים, פקיד מהקונסוליה הצרפתית, שנקרא לסייע לנטלי ומשפחתה. רועי ניק – שי אוולין הגואל חנה אזולאי-הספרי – אמו של ערן שאדי מרעי – סאלים ולדימיר פרידמן צ'קי קריו – ג'ואל ג'ודית קמלה – ג'ואנה אריאן אשקריד – לואיז קורנטין פילה – אלכס אלואיז סאבאג' – ג'סיקה דומיניק ולאדי – רוזה ששת פרקיה של מיני-הסדרה עלו לשידור לראשונה בצרפת בערוץ "CANAL+" ב-2 בנובמבר 2020. בישראל, מיני-הסדרה עלתה לשידור ב-"Yes" ב-2 בדצמבר 2020. ב-14 באוקטובר 2020, נודע שזכויות השידור של מיני-הסדרה בארצות הברית נרכשו על ידי HBO Max. "דיבוקים", במסד הנתונים הקולנועיים IMDb (באנגלית) "דיבוקים", במסד הנתונים הקולנועיים KinoPoisk (ברוסית) כתבות מערכת "ynet", "מותחן מצמרר": בצרפת מתלהבים מהסדרה הישראלית‏, באתר ynet, 8 בנובמבר 2020 Possessions, l’énigmatique série policière de Canal+ avec Reda Kateb sort le 2 novembre, Via tvmag.lefigaro.fr POSSESSIONS : LE THRILLER HALETANT AVEC REDA KATEB ARRIVE CE LUNDI 2 NOVEMBRE SUR CANAL+, Via cnews.fr2020 שנה חדשה של הפקות מקור מעולות ב-yes, סרטון באתר יוטיוב דיבוקים - מה-2.12 ב-yes!, סרטון באתר יוטיוב רן בוקר, הסדרה הישראלית "דיבוקים" נמכרה ל-HBO‏, באתר ynet, 14 באוקטובר 2020